Diari Oficial de la Generalitat Valenciana


Sumari del DOGV 7246, del 02-04-2014 (2014/2827)

ORDE 3/2014, de 14 de març, de la Conselleria de Presidència i Agricultura, Pesca, Alimentació i Aigua, per la qual es crea el fitxer informatitzat Registre d'usuaris del Portal de Transparència GVA Oberta.
--------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2014/03/14/3/dof/vci/html**

### Dades del document

Número de DOGV
:   7246

Data del DOGV
:   02-04-2014

Secció del DOGV
:   I. DISPOSICIONS GENERALS

Número del document
:   2014/2827


Data del document
:   14-03-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Ordre

Descriptors 

:   * Conselleria de Presidència i Agricultura, Pesca, Alimentació i Aigua
    * administració regional
    * legislació
    * dades personals
    * base de dades

ORDE 3/2014, de 14 de març, de la Conselleria de Presidència i Agricultura, Pesca, Alimentació i Aigua, per la qual es crea el fitxer informatitzat Registre d'usuaris del Portal de Transparència GVA Oberta. [2014/2827]  
PREÀMBUL  
  
La Llei Orgànica 15/1999, de 13 de desembre, de Protecció de Dades de Caràcter Personal, establix en l'article 2 que serà aplicable a les dades de caràcter personal registrades en suport físic que les faça susceptibles de tractament, i a tota modalitat d'ús posterior d'estes dades pels sectors públic i privat.  
Així mateix, l'esmentada Llei Orgànica, disposa en l'article 20 que la creació, modificació o supressió dels fitxers de les administracions públiques només podran fer-se per mitjà de disposició general publicada en el Boletín Oficial del Estado o diari oficial corresponent. En desplegament de la llei, els articles 52 a 54 del Reglament de desplegament de la Llei Orgànica 15/1999, de 13 de desembre, de Protecció de Dades de Caràcter Personal, aprovat pel Reial Decret 1720/2007, de 21 de desembre, establixen la forma de creació dels fitxers de titularitat estatal, així com el seu contingut.  
Per la seua banda, el Decret 130/2012, de 24 d'agost, del Consell, establix l'organització de la seguretat de la informació de la Generalitat, regulant el repartiment de funcions i responsabilitats en matèria de seguretat de la informació.  
Per tot això, d'acord amb el que establix l'article 28.e de la Llei 5/1983, de 30 de desembre, del Consell, i una vegada complits els tràmits establits en el Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat i conforme amb el Consell Jurídic Consultiu de la Comunitat Valenciana,  
  
ORDENE  
  
Article 1. Objecte  
Esta orde té per objecte la creació i regulació del fitxer informatitzat de titularitat pública que es descriu en l'annex, de conformitat amb el que establix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.  
  
Article 2. Obligacions sobre confidencialitat, seguretat i integritat de les dades de caràcter personal  
El titular de l'òrgan administratiu superior responsable de l'esmentat fitxer, que es determina en el punt 6 de l'annex, adoptarà les mesures de gestió i organització que resulten necessàries per a assegurar la confidencialitat, seguretat i integritat de les dades, així com les conduents a fer efectives les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.  
  
Article 3. Drets d'accés, rectificació, oposició i cancel·lació  
Els afectats pel mencionat fitxer informatitzat poden exercitar els drets d'accés, rectificació, oposició i cancel·lació de dades previstos en la Llei Orgànica 15/1999, de 13 de desembre, de Protecció de Dades de Caràcter Personal i en el seu Reglament, quan siga procedent, davant del servici que per a això es concreta en el punt 8 de l'annex d'esta orde.  
  
  
Article 4. Absència d'incidència en el gasto pressupostari de la Generalitat  
La implementació i el desplegament posterior d'esta orde no podrà tindre cap incidència en la dotació de tots i cada un dels capítols de gasto assignats a la conselleria competent en matèria de participació ciutadana i, en tot cas, haurà de ser atés amb els seus mitjans personals i materials.  
  
  
DISPOSICIÓ ADDICIONAL  
  
Única. Inscripció del fitxer  
La creació del fitxer informatitzat Registre d'usuaris del portal de transparència GVA Oberta serà objecte d'inscripció en el Registre General de Protecció de Dades, adscrit a l'Agència Espanyola de Protecció de Dades.  
  
  
DISPOSICIÓ FINAL  
  
Única. Entrada en vigor  
Esta orde entrarà en vigor l'endemà de la seua publicació en el Diari Oficial de la Comunitat Valenciana.  
  
València, 14 de març de 2014  
  
El conseller de Presidència i Agricultura, Pesca, Alimentació i Aigua,  
JOSÉ CÍSCAR BOLUFER  
  
  
  
ANNEX ÚNIC  
Creació fitxer  
  
Conselleria de Presidència i d'Agricultura, Pesca, Alimentació i Aigua.  
Direcció General de Participació Ciutadana  
  
Denominació del fitxer: Registre d'usuaris del Portal de Transparència GVA Oberta.  
  
1. Definició del Portal de Transparència GVA Oberta  
Portal desenrotllat per l'Administració Autonòmica Valenciana per a facilitar l'accés de la ciutadania a la informació relativa a la gestió pública de la Generalitat.  
2. Finalitat i ús del fitxer-Relació institucional de la Generalitat amb les persones físiques que s'inscriguen en la pàgina web del Portal de Transparència de la Generalitat denominat GVA Oberta.  
3. Persones o col·lectius sobre els quals es pretén obtindre dades de caràcter personal  
Les persones físiques que s'inscriguen en la pàgina web del Portal de Transparència de la Generalitat denominat GVA Oberta.  
4. Procediment d'arreplega de dades de caràcter personal  
Proporcionades per les mateixes persones físiques que s'inscriguen en la pàgina web del Portal de Transparència de la Generalitat denominat GVA Oberta.  
5. Estructura bàsica del fitxer automatitzat i la descripció dels tipus de caràcter personal inclosos en este  
a) Nom i cognoms.  
b) Dades incloses en el document nacional d'identitat electrònic o certificat digital.  
6. Cessions de dades de caràcter personal i, si és el cas, les transferències de dades que es prevegen a països tercers  
Possibilitat de cedir les dades únicament i exclusivament a altres conselleries dins de l'Administració Autonòmica.  
7. Òrgan responsable del fitxer  
Subsecretaria de la Conselleria de Presidència i d'Agricultura, Pesca, Alimentació i Aigua.  
8. Servicis o unitats davant els quals poden exercitar-se els drets d'accés, rectificació i cancel·lació  
Servici de Ciutadania i Participació  
9. Mesures de seguretat amb indicació del nivell bàsic, mitjà o alt exigible  
Nivell bàsic, segons els criteris arreplegats en el Reglament de desplegament de la Llei Orgànica 15/1999, de 13 de desembre, de Protecció de Dades de Caràcter Personal, aprovat per mitjà de Reial Decret 1720/2007, de 21 de desembre.


Còpia Permalink ELI